Supertaal - RDF-voer
type: channel
description: Kom praat saam!
items: Woord is magtiger as die swaard

Woord is magtiger as die swaard
type: item
description: Woord is magtiger as die swaard deur Tinus van Vuuren 2011-10-31 13:00 Twee van my familielede is binne die bestek van een jaar vermoor. Paul Jacobus van Vuuren: 1 Mei 1956 - 18 Oktober 2011. Net nog 'n statistiek wat gou vergeet gaan word. Ons is so voos van die misdaad en geweld in hierdie land dat ons geestes - en emosionele sisteme die vloedgolf van nuus daaroor nie meer kan of wil hanteer nie. Al wat ons hoop is dat dit nie met ons of ons families gebeur nie. Ons hoop dat God ons hiervan sal beskerm. Ek moet bely dat ek ook so gehoop het. Nie meer nie. Skaars 'n jaar gelede was neef Chris Bronkhorst ook brutaal en met dieselfde sadisme as Paul aangerand. Chris sterf op 24 April 2011. Op die oggend van 21 Julie 2003 was ek self 'n slagoffer van 'n gewapende roof waar een van die vier misdadigers 'n pistool in my maag gedruk het en drie keer die sneller getrek het. Genadiglik het die wapen geweier, en was ek dankbaar dat ek dit oorleef het. Tog het dit 'n letsel gelaat; die paranoia elke keer as ek of een van die gesin die hek oopsluit om in of uit te ry, of my motor verlaat of nader by 'n parkeerterein by 'n winkelsentrum, wat my hande laat sweet van angs, is nie aangenaam nie. Die eerste keer glo mens naïef dat jy jou beurt gehad het, en dat dit jou of jou familie nie weer sal tref nie. Ek twyfel of daar een familie in hierdie land is wat nog nie direk of indirek deur misdaad en geweld geraak is nie. As ek kon het ek hierdie misdaadparadys verlaat. Daardie uitweg is my egter nie beskore nie (behalwe as ek die lotto wen). Maar genoeg het ek nou genoeg van gehad! Wat staan my as 'n vredeliewende inwoner van hierdie land dan te doen? Ek glo nie dat geweld met geweld vergeld moet word nie. Jesus sê in Mattheus 26:52 aan Petrus: "..almal wat na die swaard gryp, sal deur die swaard omkom" (1983 vertaling). Die Regering het ons in elk geval ontwapen om so moontlikheid te beperk. Die wat dit wel probeer word gou-gou aangekeer en in die tronk gestop! Boonop laat God ons…
creator: Etienne Marais
date: 2011-10-31T18:41:42-00:00